Diaľnica A4 (Rakúsko)

Diaľnica A4 (, doslovne Východná diaľnica) je 65,773 km dlhá diaľnica v Rakúsku. Začína sa vo Viedni a končí na maďarskej štátnej hranici pri obci Nickelsdorf. Na celej svojej dĺžke je súčasťou európskej cesty E60 a na úseku Viedeň- Bruckneudorf aj E58.

 Priebeh trasy 
Diaľnica sa začína v križovatke s A23 pri viedenskej štvrti Prater. Ďalej pokračuje okolo Simmeringu, Schwechatu, pričom míňa viedenské letisko, ktoré je na diaľnicu napojené samostatným výjazdom. 

Diaľnica ďalej pokračuje západným smerom okolo obcí Fischamend a Bruck an der Leitha až ku Bruckneudorfu, kde sa nachádza križovatka s diaľnicou A6 vedúcou na Slovensko. A6 následne vchádza do spolkovej krajiny Burgenland a míňa obce Neusiedl am See, Gols, Weiden am See a Mönchhof. Po 66 kilometroch sa dostáva až k hraničnému prechodu Nickelsdorf, kde na ňu nadväzuje maďarská diaľnica M1 smerujúca do Budapešti.

 História 
Výstavba diaľnice sa začala v polovici 70. rokov západne od Viedne. Do roku 1986 bolo vystavaných 18,840 km diaľnice po obec Fischamend. Ďalšia výstavba nasledovala až v 90. rokoch po páde železnej opony. Diaľnicu A4 dokončili 28. októbra 1994 po takmer dvadsiatich rokoch výstavby.

V roku 2006 bola otvorená odbočka na S1, čím sa priamo napojila diaľnica A4 na diaľnicu A2 v južnom smere a diaľnicu A21 v smere na západ. Aby sa predišlo kolónam a dopravným zápcham, je diaľnica v úseku Viedeň - križovatka Schwechat trojpruhová. Otvorenie tohto rozšírenia bolo 29. mája 2007. 

20. novembra 2007 bola otvorená križovatka Bruckneudorf, ktorá sa napája na diaľnicu A6, ktorá smeruje cez Kittsee do Bratislavy, kde sa napája na diaľnicu D4.

Plánovaná je aj nová križovatka Albern s diaľnicou A22, ktorá bude vybudovaná iba ako polovičná križovatka. Potom bude možné zo Schwechatu prichádzať na A22, resp. v smere Schwechat sa bude dať prejisť z diaľnice A22 na diaľnicu A4.

Úsek od Viedne po Letisko Viedeň-Schwechat bol v minulosti prezývaný Flughafen Autobahn ().

Úsek Dĺžka Dátum otvoreniaWien-Prater - Wien-Simmeringer Lände4,055 km24.5.1978  (polovičný profil)Wien-Prater - Erdbergstraße (1,500 km)27.7.1983  (plný profil)Erdbergstraße - Wien-Simmeringer Lände (2,555 km)koniec 1983  (plný profil)Wien-Simmeringer Lände - Fischamend-West11,123 km17.12.1982Fischamend-West - Fischamend3,662 km28.7.1986Fischamend - Bruck na der Leitha-West12,911 km19.10.1990Bruck an der Leitha-West - Neusiedl12,015 km31.10.1991Neusiedl - Nickelsdorf20,609 km28.10.1994Nickelsdorf - Nickelsdorf (hranica)1,398 km1.12.1993

Galéria

Externé odkazy
 Plány Dolného Rakúska na výstavbu diaľnic a rýchlostných ciest
 Zoznam križovatiek, výjazdov, odpočívadiel a iných objektov

Kategória:Diaľnice v Rakúsku
Kategória:Doprava v Burgenlande
Kategória:Doprava v Dolnom Rakúsku
Kategória:Doprava vo Viedni